اسلام آباد (اے پی پی) بنجائی وزیر حوالکاری و شینکاری سینیٹر شبلی فراز پارینے کہ قطبی وزیرستان اٹی سیکورٹی فورس آتیا جلہو نا ترندی اٹ مذمت ءِ کینہ، قوم دہشت گردی نا برخلاف جنگ اٹ سلہہ بند فوج اتون ہم کوپہ سلوک ءُ۔ جمعہ نادے آ تینا ٹویٹ اٹی اوپارے کہ لیفٹیننٹ ناصرحسین خالد، نائیک محمد عمران و سپاہی عثمان اختر ءِ لمہ وطن نا خاطر شہیدی نا جام ءِ کُننگ آ خراج عقیدت پیش کینہ اوفتا درجہ غاتا بڑزی کن دعا کینہ۔ اوپارے کہ قوم دہشت گردی نا برخلاف جنگ اٹ سلہہ بند فوج اتون ہم کوپہ سلوک ءُ۔
